אייזיאה וייטהד

**אייזיאה וייטהד** (באנגלית: **Isaiah Whitehead**; נולד ב-8 במרץ 1995) הוא כדורסלן אמריקאי המשחק בעמדת הקלע בעירוני נס ציונה מליגת העל בכדורסל.

## קריירת תיכונים ומכללות
וייטהד שיחק בבית הספר התיכון אברהם לינקולן בברוקלין, ניו יורק, בה נולד, ונבחר למשחק מקדונלד'ס אול-אמריקן ול-Jordan Brand Classic ב-2014. בעונתו האחרונה במכללות נבחר למר כדורסל של מדינת ניו יורק המוענק לשחקן התיכונים המצטיין במדינה. הוא דורג על ידי ESPN כשחקן ה-14 וכקלע השני בטיבו בכל ארצות הברית במחזור שלו, אחרי דיאנג'לו ראסל ולפני דווין בוקר. הוא קיבל הצעות לשחק כדורסל מכללות באוניברסיטת סנט ג'ון, אוניברסיטת פיטסבורג ואוניברסיטת מינסוטה, אך ב-19 בספטמבר 2013 בחר בסיטון הול.

בעונתו הראשון בסיטון הול זכה וייטהד בתואר רוקי העונה באזור ביג איסט ונבחר לחמישיית הרוקיז באזור לאחר שהעמיד ממוצעים של 12 נקודות, 3.9 ריבאונדים, 3.5 אסיסטים ו-1.4 חטיפות למשחק.

בסיום עונת 2015/16 נבחר וייטהד פה אחד לחמישיית העונה בביג איסט וזכה בפרס האגרטי המוענק לשחקן המצטיין של חטיבה I באזור ניו יורק לאחר שהעמיד ממוצעים של 18.2 נקודות, 3.6 ריבאונדים ו-5.1 אסיסטים למשחק. וייטהד הוביל את סיטון הול לאליפות הביג איסט הראשונה שלהם מזה 23 שנים לאחר ניצחון בגמר הטורניר על אוניברסיטת וילאנובה ונבחר ל שלו. הפיירטס העפילו לטורניר אליפות המכללות בכדורסל לראשונה מזה 10 שנים, אך הודחו כבר בסיבוב הראשון על ידי אוניברסיטת גונזגה.

ב-25 במאי 2016 הכריז וייטהד על מועמדותו לדראפט ה-NBA ובכך ויתר על השנתיים האחרונות שלו במכללות.

## קריירה מקצועית
### ברוקלין נטס (2016–2018)
ב-23 ביוני 2016 נבחר וייטהד על ידי יוטה ג'אז בבחירה ה-42 בדראפט ה-NBA 2016, ולמחרת הועבר בטרייד לברוקלין נטס. ב-8 ביולי הצטרף לנטס בליגת הקיץ של ה-NBA וב-27 באוקטובר ערך את הופעת הבכורה שלו ב-NBA כשרשם אסיסט וריבאונד בארבע דקות בהפסד 117–122 לבוסטון סלטיקס. ב-6 בינואר 2017 הוא רשם דאבל דאבל ראשון בקריירה עם 10 נקודות ו-10 ריבאונדים בהפסד 108–116 לקליבלנד קאבלירס. ב-10 במרץ 2017 הוא קלע שיא קריירה של 24 נקודות בהפסד 96–105 לדאלאס מאבריקס. ב-8 באפריל השווה וייטהד שיא מועדון בכל הזמנים לחסימות לגארד בעונה בודדת עם 36, שנקבע על ידי דרווין קוק בעונת .

ב-27 בנובמבר 2017 השווה וייטהד את שיא הקריירה שלו עם 24 נקודות בהפסד 103–117 ליוסטון רוקטס. במהלך עונת  שיחק גם בלונג איילנד נטס מליגת הפיתוח של ה-NBA, וב-30 משחקים במדיה העמיד ממוצעים של 22.3 נקודות, 3.7 ריבאונדים ו-3.6 אסיסטים ב-28.7 דקות למשחק. הוא הועבר בטרייד לדנוור נאגטס בתמורה לקנת' פאריד ודרל ארתור, אך שוחרר מהקבוצה.

### לוקומוטיב קובאן (2018–2019)
ב-6 באוגוסט 2018 חתם וייטהד בלוקומוטיב קובאן הרוסית מהליגה המאוחדת של VTB והיורוקאפ, במדיה העמיד ממוצעים של 11.3 נקודות, 2.4 ריבאונדים ו-3.3 אסיסטים למשחק. ב-7 בינואר 2019 שוחרר מהקבוצה.

### גרנד ראפידס דרייב (2019)
ב-15 בינואר 2019 חתם וייטהד עם דטרויט פיסטונס על חוזה דו כיווני, אך לא הופיע במדי הקבוצה. ב-25 משחקים בקבוצת ליגת הפיתוח של הפיסטונס, גרנד ראפידס דרייב, הוא העמיד ממוצעים של 18.4 נקודות, 4 ריבאונדים ו-3.9 אסיסטים למשחק.

ב-23 ביוני 2019 חתם בפורטלנד טרייל בלייזרס לליגת הקיץ.

### אסטנה (2019)
ב-10 באוקטובר 2019 חתם וייטהד באסטנה הקזחית מליגת ה-VTB, אך שוחרר לאחר חמישה משחקים בלבד.

### מורנר בר (2020–2021)
ב-25 בינואר 2020 חתם וייטהד במורנר בר מליגת העל המונטנגרית בכדורסל והליגה האדריאטית. הוא שיחק חמישה משחקים בלבד לפני שהעונה הופסקה בעקבות מגפת הקורונה במונטנגרו, וקלע 24 נקודות בהופעתו היחידה בליגת האלופות. ב-29 באפריל 2020 האריך את חוזהו בקבוצה ושיחק בה עד סיום עונת .

### בשיקטש (2021–2022)
ב-27 באוגוסט 2021 חתם וייטהד בבשיקטש מליגת העל הטורקית בכדורסל, במדיה העמיד ממוצעים של 11.0 נקודות, 3.3 ריבאונדים ו-3.3 אסיסטים למשחק.

### ריזן לודוויגסבורג (2022–2023)
ב-23 בספטמבר 2022 חתם בריזן לודוויגסבורג מהבונדסליגה הגרמנית, אך שוחרר ממנה ב-16 בינואר 2023.

### בשיקטש (2023)
ב-17 בינואר 2023 חתם וייטהד בשנית בבשיקטש מהליגה הטורקית והיורוקאפ.

### עירוני נס ציונה (2023–הווה)
ב-22 באוגוסט 2023 חתם וייטהד בעירוני נס ציונה מליגת העל בכדורסל. ב-20 במאי 2024 רשם טריפל דאבל של 14 נקודות, 19 ריבאונדים ו-13 אסיסטים בניצחון 84–68 על הפועל חיפה.

## קישורים חיצוניים

*פרופיל, באתר פיב"א
*

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:בחירות דראפט של יוטה ג'אז
קטגוריה:כדורסלני אוניברסיטת סיטון הול
קטגוריה:כדורסלני ריזן לודוויגסבורג
קטגוריה:כדורסלני לוקומוטיב קובאן
קטגוריה:כדורסלני לונג איילנד נטס
קטגוריה:כדורסלני מורנר בר
קטגוריה:כדורסלני גרנד ראפידס דרייב
קטגוריה:כדורסלני ברוקלין נטס
קטגוריה:כדורסלני בשיקטש
קטגוריה:ספורטאים אמריקאים בישראל
קטגוריה:ספורטאים אמריקאים בגרמניה
קטגוריה:ניו יורק: כדורסלנים
קטגוריה:כדורסלני עירוני נס ציונה
קטגוריה:כדורסלנים אמריקאים
קטגוריה:אמריקאים שנולדו ב-1995